Diari Oficial de la Generalitat Valenciana


Sumari del DOGV 7568, del 10-07-2015 (2015/6202)

RESOLUCIÓ de 29 de juny de 2015, de la Conselleria d'Hisenda i Administració Pública, per la qual s'autoritza una generació de crèdits en el capítol 2 del programa 421.50, Avaluació, Innovació i Qualitat Educativa i Formació del Professorat, de la Conselleria d'Educació, Cultura i Esport per ingressos finalistes no previstos de la Unió Europea, per import de 24.489,20 euros. Expedient número 09.014/15-067.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6202


Data del document
:   29-06-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 29 de juny de 2015, de la Conselleria d'Hisenda i Administració Pública, per la qual s'autoritza una generació de crèdits en el capítol 2 del programa 421.50, Avaluació, Innovació i Qualitat Educativa i Formació del Professorat, de la Conselleria d'Educació, Cultura i Esport per ingressos finalistes no previstos de la Unió Europea, per import de 24.489,20 euros. Expedient número 09.014/15-067. [2015/6202]  
L'Organisme Autònom de Programes Educatius Europeus i la Generalitat, a través de la Conselleria d'Educació, Cultura i Esport, han subscrit, en el marc del programa ERASMUS+Associacions Estratègiques Educatives, un conveni de subvenció per al desenrotllament del projecte europeu «A bridge between cultures», que analitza la situació d'integració de l'alumnat gitano i les seues famílies a fi de millorar el seu èxit escolar. En el projecte, amb una duració de tres anys, participen diversos socis europeus, i és la conselleria, a través de la Direcció General d'Innovació, Ordenació i Política Lingüística, la que assumix el paper de soci coordinador econòmic. La subvenció total de la Unió Europea al projecte puja un màxim de 235.851 euros, dels quals 61.223 euros els gestionarà directament la dita conselleria i 174.628, la resta dels socis col·laboradors.  
Per a dur a terme el projecte, la Conselleria d'Educació, Cultura i Esport proposa generar crèdit en el capítol 2 del programa 421.50, Avaluació, Innovació i Qualitat Educativa i Formació del Professorat, per import de 24.489,20 euros, quantitat que correspon a la part a gestionar per la Conselleria de l'avanç del 40 per cent de la subvenció.  
  
A este efecte, i en virtut del que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, esta Conselleria d'Hisenda i Administració Pública adopta la següent resolució:  
  
Primer  
S'autoritza l'augment del pressupost d'ingressos en l'aplicació 492.01, «Transferències corrents de la Unió Europea. Àrea d'Educació i Investigació», per import de 24.489,20 euros.  
  
Segon  
S'autoritza un augment de crèdit en l'aplicació 56.12.56.398.76.2, per import de 24.489,20 euros.  
  
Tercer  
Conseqüència de l'import generat, es modifica la FP3: detall d'ingressos afectes, del programa 421.50, incloent-hi els relatius a l'aplicació 492.01, en els termes següents:  
  
Cod. ingrés Origen/Destinació del finançament Cap. Línia Import  
492.01 Altres transferències de la Unió Europea. Àrea d'Educació i Investigació  
Projecte: «A bridge between cultures» 2 24.489,20  
  
  
València, 29 de juny de 2015.- El conseller d'Hisenda i Administració Pública: Juan Carlos Moragues Ferrer.